Den Vest-Sjællandske Avis, 1828-09-14
Nyeste Post-Efterretninger. Der skrives fra Odessa under 22de August: at man der venter hvert Øieblik Efterretninger om at Varna er erobret. Admiral Greigh har ødelagt flere Tyrkiske Skibe i Havnen ved Varna og giør Tilberedelser til at foretage en større Operation, som skal afgjøre denne Fæstnings Skiebne. Fregatterne Flora og Standard ere afseilede fra Odessa den 18de til Varna, for at overbringe de Tropper, som ere bestemte til at forstærke Beleiringscorpset. - Storfyrste Michael har den 19de August forladt Odessa og vil efter nogle Dages Ophold i Kustenzia stille sig i Spidsen for Garderne. Hs. Mai stæt Keiserens Afreise til Armeen skal derimod være opsat til i Begyndelsen af September og han vil først den 6te d. M. indtræffe ved sin Armee. Lord Heytesbury har daglige Conferencer med Greven af Nesselrode. Den 30te August er der ankommen en Coureer fra Lord Heylesbury i Odessa til den Brittiske Ambassadeur i Wien, Lord Covley, og siden den Tid ere beroeliggende Rygter blevne udbredte om Gangen i de Underhandlinger, som der blive foretagne; man forsikkrer, at det Russiske Cabinet har fornyet sin Erklæring om at den ikke har til Formaal at ville giøre Erobringer, og man tillægger endog Hs. Majestæt Keiser Nikolaus en mundtlig Yttring desangaaende til Lord Heytesbury. Lord Covley har strax afsendt en overordentlig Coureer til London. - Den Avis, som udkommer i Odessa indeholder en Bekiendtgiørelse, hvori alle de Personer, hvis Handel har lidt Tab ved den Ottomanniske Ports Forhold efter Slaget ved Navarino, opfordres til at indgive dokumenterede Fordringer paa Erstatning til Ministeriet for de udenlandske Anliggender. Ogsaa har Keiseren ved et Rescript paa det strengeste forbudt al Udførsel af Kornvarer af ethvert Slags saavel fra Odessa, som fra alle de øvrige Russiske Havne ved det sorte Hav, for at forhindre Porten fra at proviantere Constantinopel. med Levnetsmidler fra det Russiske Rige. Den Russiske Garde er vel beholden passeret igiennem Bessarabien; den fandt allene nogle Vanskeligheder ved at passere Donaufloden. - Troeværdige Reisende forsikkre, at alle de Corps som udgiøre Feldtmarskal Greve von Osten Sackens store Reservearmee, ere brudte op af deres Cantoneringer, og ere allerede i fuld Marsch til Bessarabien og Fyrstendømmerne; denne Armees Hovedqvarteer skal forlægges til Kischenev, den active Armee staae ved Schumla; men Hovedqvarteret blev da Keiseren reiste bort lagt tilbage til Basardichik. - Det Engelske Blad Coureren morer Publikum med en opdigtet Efterretning om et blodigt Slag ved Schumla, som skulde være forefaldet d. 23. Julii have varet i 9 Dage, og være blevet uafgjort. Tvertimod hedder det i den sidste Efterretning man har fra Odessa at Russerne slet ikke have ifinde at erobre Schum la; men saasnart de forskiellige Forstærkninger re ankomne til Armeen, og Varna er erobret, saa vil den Russiske Hovedarmee rykke over Pravodi frem paa Landeveien til Adrianopel. – De nyeste Efterretninger som man har fra Krigstheatret meddeles fra Bucharest under 20de August, hvori det hedder, at omtrent 12,000 Mand med 50 Kanoner ere rykkede ind i det lille Wallachie for at forstærke Armeecorpset der, som nu kan blive istand til at holde Garnisonen i Viddin i Tomme, hvilken har gjort gientagne Angreb paa General Geismar. Fra det Russiske Hovedgaarteer, Basaroschik, har man erfaret, at Forskandsningerne foran Schumla ere nu fuldendte og Artilleriet bragt ind i Batterierne, saa at man dagligen kan forvente at Bombardementet vil begynde. Det er sandsynligt at Keiseren vil selv commandere den Armee, som er bestemt til Adrianope, imedens Gen. Wittgenstein skal dirigere Beleiringen for Schumla Man tilføier: at der er nu kuns en Communicationsvei frie imellem Schum la og Adrianopel; men at Russerne havde i nogle Dage været uafbrudt i Fægtning med Tyrkerne for at sætte sig i Besiddelse af denne Vei. Der skal være paa begge Sider blevet fægtet med den største Haardnakkenhed. Lykkes det ogsaa Russerne at bemægtige sig denne Position saa vil den Tyrkiske Armees Stilling ved Schumla blive meget mislig. Det skal være paa det alvorligste paalagt de Russiske Chefer at erobre Varna, det maae saa koste hvad det vil, og Bombardementet paa denne Fæstning skal allerede have begyndt saavel fra Land, som fra Søesiden. Fyrste Mentschikov forventer Forstærkninger og giør Tilberedelser til en Storm; men som vil koste meget Blod, da Garnisonen bestaaer af 20,000 Mand foruden Jndvaanerne; Havnen er stærkt befæstet og Flaaden har Vanskelighed ved at nærme sig til den, saa at alle Operationer imod Fæstningen maae foretages fra Landsiden. Tyrkerne have gjort flere forgiæves Udfald, for at fordrive de Russiske Tropper af deres Stillinger. Forstærknings Tropperne fra de militaire Colonier ere allerede ankomne ved Donau. Nogle Batailloner have faaet Ordre til at formere bevægelige Colonner for at vedligeholde Communicationerne i Ryggen paa den Russiske Armee, og et indvortes Politie, da flere nye Røverbander hist og her forurolige Landeveiene; flere af disse Røvere ere blevne grebne og skudte. Tilførslerne af Proviant ankomme uafbrudt; der tales om Uroeligheder i Servien. - J en anden Skrivelse fra Bucharest af 20de August berettes følgende: Jfølge de sidste Efterretninger fra Krigsskuepladsen er der ikke forefaldet andet end ubetydelige Forpostfægtninger. Det Russiske Hovedcorps staaer i Forbindelse med sine Fløie, hvoraf det ene er rykket længere frem end det andet, lige overfor den Tyrkiske Stilling ved Schumla, som Huus sein Pascha synes at ville forsvare af alle Kræfter og derved hindre Overgangen over Balkan Bierget. Hans Armee er betydelig voxet til ved Forstærkninger, som er uafladelig ankomne og anslaaes til over 100,000 Mand. Jmedens de Russiske Feldtherrer samle alle Stridskræfter for at tilberede et afgiørende Slag, synes ogsaa Seraskieren at opbyde alt for at tilberede en kraftig Modstand. Commandanterne i Silistria og Giorgevo udvise ogsaa den Beslutning at ville forsvare sig til det yderste. Sundheds Tilstanden i Fyrstendømmerne har betydelig bedret sig, i flere Dage har man ikke hørt noget mistænkeligt Dødsfald; ogsaa Beretningerne fra Landet lyde beroeligende; den frie Communication er igien tilveiebragt, og mange Kiøbmænd afreise til den Leipziger Messe for at giøre betydelige Jndkiøb.